

**ΠΡΟΚΗΡΥΞΗ ΑΓΩΝΩΝ**

**«ΑΓΙΟΣ ΝΙΚΟΛΑΟΣ 2015»**

**ΔΙΑΣΥΛΛΟΓΙΚΟΙ ΑΓΩΝΕΣ ΚΟΛΥΜΒΗΣΗΣ ΠΡΟΑΓΩΝΙΣΤΙΚΩΝ & ΑΓΩΝΙΣΤΙΚΩΝ ΚΑΤΗΓΟΡΙΩΝ**

1. **ΔΙΟΡΓΑΝΩΣΗ**

Ο Ναυταθλητικός Όμιλος Αλεξανδρούπολης, στα πλαίσια ανάπτυξης και διάδοσης της κολύμβησης και τιμώντας τον εορτασμό του Πολιούχου της Πόλης μας, σε συνεργασία με την Περιφερειακή Επιτροπή Κολύμβησης Ανατολικής Μακεδονίας & Θράκης και τον Δήμο Αλεξανδρούπολης, διοργανώνει το 2ο  κύπελλο κολύμβησης Αλεξανδρούπολης «ΑΓΙΟΣ ΝΙΚΟΛΑΟΣ 2015», αθλητών και αθλητριών Αγωνιστικών & Προαγωνιστικών κατηγοριών.

1. **ΤΟΠΟΣ ΔΙΕΞΑΓΩΓΗΣ**

Οι αγώνες θα διεξαχθούν στο Νέο Κλειστό Δημοτικό Κολυμβητήριο Αλεξανδρούπολης 50m, 10 διαδρομών.

1. **ΗΜΕΡΟΜΗΝΙΑ ΔΙΕΞΑΓΩΓΗΣ**

Σάββατο 12 & Κυριακή 13 Δεκεμβρίου 2015 (3 αγωνιστικές ενότητες/πρωί-απόγευμα).

1. **ΠΡΟΘΕΡΜΑΝΣΗ – ΩΡΕΣ ΔΙΕΞΑΓΩΓΗΣ ΑΓΩΝΩΝ**

Η προθέρµανση θα γίνει σε γκρουπ που θα καθορισθούν ανάλογα µε τις συµµετοχές των συλλόγων. Οι ώρες έναρξης της προθέρµανσης και των αγώνων καθορίζονται ως εξής:

1η ΑΓΩΝΙΣΤΙΚΗ:

ΣΑΒΒΑΤΟ 12 Δεκεμβρίου (πρωί) Ώρα προθέρµανσης 08:30

Ώρα έναρξης αγώνων 09:30

2η ΑΓΩΝΙΣΤΙΚΗ:

ΣΑΒΒΑΤΟ 12 Δεκεμβρίου (απόγευμα)) Ώρα προθέρµανσης 16:00

Τελετή έναρξης 17.00 Ώρα έναρξης αγώνων 17:30

3η ΑΓΩΝΙΣΤΙΚΗ:

ΚΥΡΙΑΚΗ 13 Δεκεμβρίου (πρωί) Ώρα προθέρµανσης 08:30

Ώρα έναρξης αγώνων 09:30

1. **ΧΡΟΝΟΜΕΤΡΗΣΗ**

Η χρονομέτρηση θα είναι επίσημη ηλεκτρονική.

Οι χρόνοι θα καταχωρηθούν στη βάση δεδομένων της Κ.Ο.Ε.

1. **ΚΑΝΟΝΙΣΜΟΙ**

Οι αγώνες διεξάγονται υπό την αιγίδα της Περιφερειακής Επιτροπής της Κ.Ο.Ε, σύμφωνα με τους ισχύοντες κανονισμούς.

Οι κριτές και οι χρονομέτρες ορίζονται από τον οικείο σύνδεσμο κριτών και χρονομετρών κολύμβησης. Οι επιμέρους κανονισμοί ορίζονται από την παρούσα προκήρυξη.

1. **ΣΕΙΡΕΣ – ΚΑΤΑΤΑΞΗ**

Οι σειρές των αγώνων θα διεξαχθούν σε τελικές σειρές OPEN κατηγορίας (εκτός των προαγωνιστικών κατηγοριών που θα διεξαχθούν ξεχωριστά). Η κατάταξη αγωνιστικών κατηγοριών θα γίνεται ανά κατηγορία.

1. **ΔΙΚΑΙΩΜΑ ΣΥΜΜΕΤΟΧΗΣ**

Δικαίωμα συμμετοχής έχουν όλοι οι σύλλογοι, που ανήκουν στην δύναμη της Κ.Ο.Ε. με αθλητές και αθλήτριες ΠΡΟΑΓΩΝΙΣΤΙΚΩΝ ΚΑΤΗΓΟΡΙΩΝ 9, 10, 11 και 12 ετών, καθώς και αγωνιστικών κατηγοριών ΕΦΗΒΩΝ – ΝΕΑΝΙΔΩΝ – ΠΑΙΔΩΝ – ΚΟΡΑΣΙΔΩΝ – ΠΑΜΠΑΙΔΩΝ Α & Β – ΠΑΓΚΟΡΑΣΙΔΩΝ Α & Β με την προϋπόθεση κατοχής δελτίου αθλητού.

Δικαίωμα συμμετοχής έχουν και οι αθλητές και αθλήτριες γειτονικών χωρών που ανήκουν στις αντίστοιχες ομοσπονδίες.

1. **ΟΡΟΙ ΣΥΜΜΕΤΟΧΗΣ**

Προαγωνιστικές κατηγορίες:

* Κάθε σύλλογος μπορεί να συμμετάσχει σε κάθε αγώνισμα 50μ και 100μ με απεριόριστο αριθμό κολυμβητών – τριών. Στα αγωνίσματα των 200μ με τέσσερις (4) κολυμβητές/κολυμβήτριες σε κάθε ηλικία.
* Κάθε κολυμβητής – τρια, 10-12 ετών έχει δικαίωμα να συμμετάσχει σε δύο (2) αγωνίσματα ανά αγωνιστική ενότητα, και μέχρι τρία (3) συνολικά, και
* Κάθε κολυμβητής – τρια 9 ετών έχει δικαίωμα να συμμετάσχει σε ένα ατομικό και ομαδικό αγώνισμα ανά αγωνιστική ενότητα και το πολύ σε δύο ατομικά αγωνίσματα για όλους τους αγώνες.

Αγωνιστικές κατηγορίες:

* Κάθε σύλλογος μπορεί να συμμετάσχει σε κάθε αγώνισμα 50μ και 100μ συνολικά μέχρι οκτώ (8) κολυμβητές και οκτώ (8) κολυμβήτριες ανεξαρτήτου κατηγορίας. Στα αγωνίσματα των 200μ μέχρι πέντε (5) κολυμβητές και πέντε κολυμβήτριες και στα αγωνίσματα των 400μ μέχρι τρεις (3) κολυμβητές και τρεις (3) κολυμβήτριες.
* Κάθε κολυμβητής – τρια έχει δικαίωμα να συμμετάσχει σε δύο (2) αγωνίσματα ανά αγωνιστική ενότητα, και μέχρι τρία (3) συνολικά.

1. **ΔΗΛΩΣΕΙΣ ΣΥΜΜΕΤΟΧΗΣ**

Για την καλύτερη διεξαγωγή των αγώνων, παρακαλούμε οι δηλώσεις συμμετοχής να σταλούν εγκαίρως στο e-mail της περιφέρειας [pekoanmath@yahoo.gr](mailto:pekoanmath@yahoo.gr) ή στο γραφείο του Κολυμβητικού Τμήματος του Ναυταθλητικού Ομίλου Αλεξανδρούπολης fax: 2551024774 ή email: swimming@noalex.gr μέχρι την Δευτέρα 7 Δεκεμβρίου 2015.

Στις δηλώσεις πρέπει απαραίτητα να αναγράφεται εκτός από το όνοµα και η ηλικία, ο αριθµός µητρώου της Κ.Ο.Ε. (δεν θα γίνονται δεκτές δηλώσεις χωρίς δελτίο).

Διορθώσεις-συμπληρώσεις από προπονητές θα γίνονται δεκτές σο e-mail της περιφερειακής επιτροπής μέχρι την Παρασκευή 11 Δεκεμβρίου.

Πριν και κατά την διάρκεια των αγώνων δεν θα γίνεται δεκτή καµία προσθήκη ή αλλαγή στις δηλώσεις συµµετοχών, παρά µόνο διαγραφές.

Οι σύλλογοι που θα δηλώσουν συµµετοχή, παρακαλούνται να σηµειώσουν στις δηλώσεις τους τα ονόµατα του προπονητή/τριας της οµάδας και του εκπροσώπου που θα συνοδεύει την οµάδα, καθώς και τα τηλέφωνα (σταθερό – κινητό ή e-mail) για πιθανές διευκρινήσεις.

1. **ΕΙΔΙΚΕΣ ΔΙΑΤΑΞΕΙΣ**

Α) Κόστος συμμετοχής: 10 ευρώ/ αθλητή-τρια. Οι κολυμβητές – τριες που απαρτίζουν τις προεθνικές ομάδες Εφήβων – Νεανίδων λαμβάνουν μέρος στους αγώνες δωρεάν. Το συνολικό κόστος για κάθε σύλλογο θα υπολογιστεί με βάση τις δηλώσεις που θα σταλούν.

Β) Με την ολοκλήρωση του τερματισμού κάθε σειράς θα δίδεται η εκκίνηση της επόμενης. Επομένως οι αθλητές –τριες θα παραμένουν στην άκρη της διαδρομής, μέχρι να δοθεί η εκκίνηση και στην συνέχεια θα εξέρχονται απ’ την πισίνα χωρίς να ακουμπούν τις ηλεκτρονικές πλάκες.

Οι απονομές των επάθλων θα γίνονται κατά την διάρκεια των αγωνισμάτων.

1. **ΕΠΑΘΛΑ**

Μετάλλια και δίπλωμα θα απονεμηθούν στους τρεις (3) πρώτους νικητές - τριες ανά κατηγορία.

Θα απονεμηθεί κύπελλο στον καλύτερο αθλητή και αθλήτρια των αγώνων.

1. **ΤΕΛΕΤΗ ΕΝΑΡΞΗΣ**

Η τελετή έναρξης θα γίνει το Σάββατο στις 17:00 µ.µ. και θα περιλαμβάνει παρέλαση, στην οποία θα συμμετέχει η κάθε οµάδα µε έξι (6) αθλητές-τριες.

1. **ΠΛΗΡΟΦΟΡΙΕΣ**

Πληροφορίες θα δίνονται στο γραφείο του Κολυμβητικού Τμήματος του Ναυταθλητικού Ομίλου Αλεξανδρούπολης στα τηλέφωνα 2551024774, Δευτέρα έως Παρασκευή 17:00 μ. μ. έως 20:00 μ.μ., από την προπονήτρια του Ν. Ο. Αλεξανδρούπολης, κ. Αθανασίου Γιώτα τηλ. 6977625479 και από τον έφορο κολύμβησης Κο Ασπιώτη Γιώργο τηλ. 6977932876, καθώς και στην ηλεκτρονική διεύθυνση: [www.noalex.gr](http://www.noalex.gr).



**ΠΡΟΓΡΑΜΜΑ ΑΓΩΝΩΝ**

**1ο ΚΥΠΕΛΟ ΑΛΕΞΑΝΔΡΟΥΠΟΛΗΣ «ΑΓΙΟΣ ΝΙΚΟΛΑΟΣ 2014»**

Α' ΑΓΩΝΙΣΤΙΚΗ ΣΑΒΒΑΤΟ 6/12/2014 (ΩΡΑ ΕΝΑΡΞΗΣ 09:30 π.µ.)

200µ. Ελεύθερο Κορίτσια 10-12 ετών & νεάνιδες-κορασίδες-παγκορασίδες Α+Β

200µ. Ελεύθερο Αγόρια 10-12 ετών & έφηβοι-παίδες-παμπαίδες Α+Β

50µ. Πεταλούδα Κορίτσια 9-12 ετών & νεάνιδες-κορασίδες-παγκορασίδες Α+Β

50µ. Πεταλούδα Αγόρια 9-12 ετών & έφηβοι-παίδες-παμπαίδες Α+Β

200µ. Πρόσθιο Κορίτσια 11-12 ετών & νεάνιδες-κορασίδες-παγκορασίδες Α+Β

200µ. Πρόσθιο Αγόρια 11-12 ετών & έφηβοι-παίδες-παμπαίδες Α+Β

100µ. Ύπτιο Κορίτσια 10-12, ετών & νεάνιδες-κορασίδες-παγκορασίδες Α+Β

100µ. Ύπτιο Αγόρια 10-12 ετών & έφηβοι-παίδες-παμπαίδες Α+Β

200μ Πεταλούδα νεάνιδες-κορασίδες-παγκορασίδες Α+Β

200μ Πεταλούδα έφηβοι-παίδες-παμπαίδες Α+Β

4Χ50μ ελεύθερο 2 αγόρια 2 κορίτσια 11-12 ετών.

4Χ100μ ελεύθερο 2 αγόρια 2 κορίτσια 13-18 ετών

Β' ΑΓΩΝΙΣΤΙΚΗ ΣΑΒΒΑΤΟ 6/12/2014 (ΩΡΑ ΕΝΑΡΞΗΣ 17:30 µ.µ)

50µ. Ελεύθερο Αγόρια 9-12 ετών & έφηβοι-παίδες-παμπαίδες Α+Β

50µ. Ελεύθερο Κορίτσια 9-12 ετών & νεάνιδες-κορασίδες-παγκορασίδες Α+Β

100µ. Πρόσθιο Αγόρια 10-12 ετών & έφηβοι-παίδες-παμπαίδες Α+Β

100µ. Πρόσθιο Κορίτσια 10-12ετών & νεάνιδες-κορασίδες-παγκορασίδες Α+Β

200µ. Ύπτιο Αγόρια 11-12 ετών & έφηβοι-παίδες-παμπαίδες Α+Β

200µ. Ύπτιο Κορίτσια 11-12 ετών & νεάνιδες-κορασίδες-παγκορασίδες Α+Β

400μ ελεύθερο Αγόρια 11-12 ετών & έφηβοι-παίδες-παμπαίδες Α+Β

400μ ελεύθερο Κορίτσια 11-12 ετών & νεάνιδες-κορασίδες-παγκορασίδες Α+Β

200µ. Μ.Α. Αγόρια 10-12 ετών & έφηβοι-παίδες-παμπαίδες Α+Β

200µ. Μ.Α. Κορίτσια 10-12 ετών & νεάνιδες-κορασίδες-παγκορασίδες Α+Β

Γ' ΑΓΩΝΙΣΤΙΚΗ ΚΥΡΙΑΚΗ 7/12/2014 (ΩΡΑ ΕΝΑΡΞΗΣ 09:00 π.µ.)

50µ. Ύπτιο Κορίτσια 9-12 ετών & νεάνιδες-κορασίδες-παγκορασίδες Α+Β

50µ. Ύπτιο Αγόρια 9-12 ετών & έφηβοι-παίδες-παμπαίδες Α+Β

50µ. Πρόσθιο Κορίτσια .9-12 ετών & νεάνιδες-κορασίδες-παγκορασίδες Α+Β

50µ. Πρόσθιο Αγόρια 9-12 ετών & έφηβοι-παίδες-παμπαίδες Α+Β

100µ. Ελεύθερο Κορίτσια 10-12 ετών & νεάνιδες-κορασίδες-παγκορασίδες Α+Β

100µ. Ελεύθερο Αγόρια 10-12 ετών & έφηβοι-παίδες-παμπαίδες Α+Β

100µ. Πεταλούδα Κορίτσια 11-12 ετών & νεάνιδες-κορασίδες-παγκορασίδες Α+Β

100µ. Πεταλούδα Αγόρια 11-12 ετών & έφηβοι-παίδες-παμπαίδες Α+Β

400μ. Μ.Α νεάνιδες-κορασίδες-παγκορασίδες Α+Β

400μ. Μ.Α έφηβοι-παίδες-παμπαίδες Α+Β

4Χ50μ μικτή ομαδική 2 αγόρια 2 κορίτσια 11-12 ετών.

4Χ100μ μικτή ομαδική 2 αγόρια 2 κορίτσια 13-18 ετών.

Για το Δ.Σ.

Η ΓΕΝΙΚΗ ΓΡΑΜΜΑΤΕΑΣ

ΣΤΑΥΡΟΥΛΑ ΚΥΡΤΖΙΔΟΥ

Ο ΠΡΟΕΔΡΟΣ

ΚΩΝΣΤΑΝΤΙΝΟΣ ΧΑΤΖΗΚΩΝΣΤΑΝΤΙΝΟΥ